**SIA „Dobeles un apkārtnes slimnīca.”**

**saimnieciskās darbības analīze par 2020.gadu.**

Saimnieciskās darbības analīze balstās uz informāciju, kas iegūta no SIA “ **Dobeles un apkārtnes slimnīca**” 2020.gada pārskata, kas kā vienots kopums sastāv no finanšu pārskata un vadības ziņojuma par sabiedrības attīstību pārskata gadā.

SIA ”DZ Birojs” (licence Nr.108) zvērināts revidents Anna Jesemčika (sertifikāts Nr.125) par 2020.gada finanšu pārskatu sniegusi atzinumu bez piezīmēm.

Kapitālsabiedrības galvenie darbības veidi ir NACE 86.10 – slimnīcu darbība, NACE 68.20 – sava nekustamā īpašuma izīrēšana un iznomāšana, NACE 35.30 – tvaika un karstā ūdens piegāde.

Kapitālsabiedrības pamatkapitālu veido 100% vienīgā dalībnieka Dobeles novada pašvaldības mantiskais ieguldījums un tas sastāda 6800000 euro, Pārskata gadā nav veikta pamatkapitāla palielināšana. 2021.gadā Pamatkapitāls ir palielināts par 900000, iekļaujot pašvaldības ieguldījumu pamatkapitālā un iepriekšējo gadu nesadalītās peļņas. Uzņēmumu reģistra lēmums par Pamatkapitāla reģistrēšanu 7700000 euro apmērā datēts ar 09.03.2021.

SIA “ **Dobeles un apkārtnes slimnīca**” vidējais nodarbināto skaits 2020.gadā ir 286 strādājošie ar vidējo darba samaksu normālā darba laika ietvaros 1486 euro mēnesī. Salīdzinājumā ar 2019.gadu vidējais strādājošo skaits palielinājies par 8 darbinieku jeb par 2.9%, darba samaksa salīdzinājumā ar 2019.gadu pieaugusi vidēji par 282 euro jeb 23%.

2020.gadā kapitālsabiedrībā veikti nepieciešamie telpu un iekārtu, inženierbūvju remontdarbi. Iesaistoties Eiropas līdzfinansētajā projektā, pēc būvprojekta izstrādes un veiktiem sagatavošanas darbiem uzsākta internā bloka un rehabilitācijas nodaļas renovācija.

Svarīgākais un neatliekami veicamais lielākais darbs 2021.gadā ir minētā projekta turpināšana. Bez tam finansiālo iespēju robežās plānots veikt jaunu medicīnas iekārtu iegādi un nolietotās nomaiņu. Līgumi ar Nacionālo veselības dienestu 2021.gadam par valsts budžeta finanšu līdzekļiem stacionārai un ambulatorai aprūpei ir noslēgti. Covid-19 pandēmijas apstākļos tiek saglabāti visi plānotie maksājumi, kā arī iedarbināti kompensācijas mehānismi ar vīrusa apkarošanu saistīto papildus izdevumu segšanai. Šīs pandēmijas sekas un to ietekme turpmāk nav prognozējama.

1.tabula



1. SIA “**Dobeles un apkārtnes slimnīca**” peļņas vai zaudējumu aprēķina struktūra un dinamika.

SIA “**Dobeles un apkārtnes slimnīca**” kopējie ieņēmumi 2020.gadā salīdzinot ar 2019.gadu palielinājušies par 487226 euro jeb 7.48%. Kopējo ieņēmumu palielinājumu galvenokārt ietekmējis neto apgrozījuma palielinājums par 486824 euro jeb 7.58% un pārējo uzņēmuma saimnieciskās darbības ieņēmumu palielinājums par 402 euro jeb 0.43%. Kopējo ieņēmumu struktūrā būtiskas izmaiņas nav notikušas, nedaudz samazinājies pārējo uzņēmuma saimnieciskās darbības ieņēmumu īpatsvars.

Kapitālsabiedrības neto apgrozījuma pieaugumu galvenokārt ietekmēja valsts finansējuma pieaugums veselības aprūpes pakalpojumiem 478921, jeb 8.5% un bezatlīdzības saņemtiepreparāti un materiāli par 46176, jeb 105%. Summāri pieauguši iedalītie valsts budžeta līdzekļi rezidentu apmācībām par 18307, jeb 14%. Tomēr Covid19 ietekmē ir samazinājušies pašu ieņēmumi: par 35062 euro, jeb 8.8% pacientu līdzmaksājumi un par 21517, jeb 9.4% maksas pakalpojumi. Neto apgrozījuma struktūrā 2020.gadā salīdzinot ar 2019.gadu izmaiņas nav notikušas, vislielāko īpatsvaru 88.31% veido finansējums no valsts budžeta apmaksātu veselības aprūpes pakalpojumu sniegšanai.

Pārējos uzņēmuma saimnieciskās darbības ieņēmumus veido ieņēmumi no neapdzīvojamo telpu izirēšanas, komforta palātām dzemdību nodaļas klientēm, autotransporta un ēdināšanas pakalpojumiem. Ieņēmumu nelielu palielinājumu galvenokārt ietekmēja ēdināšanas pakalpojumu summas palielinājums par 1202 euro, jeb 28.6%. (2020.gadā šos pakalpojumus izmantoja būvnieki). Par 3986 euro, jeb 31.2% mazāki ieņēmumi no telpu iznomāšanas (pandēmijas ietekmes dēļ, vadoties no spēkā esošo normatīvo aktu norādījumiem un ieteikumiem, laikā no 01.04.2020 tika samazināta nomas maksa). Par 1059 euro, jeb 6.7% samazinājās ieņēmumi par komforta palātu izmantošanu dzemdību nodaļā (samazinājies dzemdību skaits 2020.gadā 446 ( 2019.-502)), par 4857 euro, jeb 45.8% mazāki ieņēmumi no patanatomijas pakalpojumiem (atteicāmies no pakalpojumiem, kas saistīti ar mirušu personu sagatavošanu apbedīšanai).

SIA “**Dobeles un apkārtnes slimnīca**” kopējās izmaksas par 2020.gadu salīdzinot ar 2019.gadu pieaugušas par 345905 euro jeb 5.63%. Izmaksu pieaugumu galvenokārt ietekmēja ražošanas izmaksu pieaugums par 365798 jeb 6.31%, administrācijas izmaksas pieaugušas par 18105 euro jeb 8.3% un pārējās uzņēmuma saimnieciskās darbības izmaksas samazinājušās par 37998 euro jeb 30.72%. Kopējo izmaksu struktūrā būtiskas izmaiņas nav notikušas, joprojām lielāko īpatsvaru – 95.04% veido ražošanas izmaksas. Administrācijas izmaksas – 3.64%, pārējās – 1.32%.

Kapitālsabiedrības ražošanas izmaksu pieaugumu galvenokārt ietekmēja ar darba samaksu saistīto izdevumu pieaugums par 347753 euro jeb 8.22%, izdevumi medikamentu un ārstniecības līdzekļu iegādei pieauguši par 84321 euro jeb 12.94%. Nedaudz, par 7143 euro, jeb 2.8% pieauguši izdevumi darbu un pakalpojumu apmaksai (lielāks akcents iekštelpu, komunikāciju sakārtošanai). Tomēr manāmi, par 35639 euro, jeb 17.7% samazinājušies izdevumi energomateriālu un resursu apmaksai (pēc ēku siltināšanas par 14 tūkst m3 mazāks gāzes patēriņš, elektroiekārtu aizvietošana ar mazāku jaudas patēriņu samazināja elektrības patēriņu par 24 tukst kwh). Par 30791 euro, jeb 9% ir samazinājies izdevumos ieskaitāmais pamatlīdzekļu nolietojums (lietojam iekārtas, kurām nav atlikuma vērtības, to pamatvērtība 2020.gadā bija 1931896 euro).

Ražošanas izmaksu struktūrā 2020.gadā salīdzinot ar 2019.gadu būtiskas izmaiņas nav notikušas, lielāko īpatsvaru – 74.3% veido ar darba samaksu saistītās izmaksas, medikamentu un ārstniecības līdzekļu iegādes izmaksas veido – 11.9%, pamatlīdzekļu nolietojum – 5.0%.

Kapitālsabiedrības administrācijas izmaksas 2020.gadā salīdzinot ar 2019.gadu. pieaugušas par 18105 euro, jeb 8.3%. Izmaksu pieaugumu galvenokārt ietekmēja ar darba samaksu saistīto izmaksu pieaugums par 25176 euro, jeb 16.2% (2020.gadā bija darba samaksas pieaugums mediķiem). Par 465 euro, jeb 3.12% palielinājās izmaksas biroja preču un veidlapu iegādei (jaunas medicīniskās veidlapas no tipogrāfijas, printeru kārtridži datorizētu veidlapu izdrukām). Par 4371 euro, jeb 18.18% palielinājās izdevumi saistībā ar datortenikas un interneta lietošanu. Par 10271 euro, jeb 90.6% samazinājās izmaksas reprezentācijām (2019.gada nogalē bija uzskaitīti izdevumi sakarā ar Slimnīcas 100-gades svinībām). Samazinājās izdevumi ari par sakaru pakalpojumiem – 1135 euro, beb 20% (sakaru sistēmas maiņa) .

Administrācijas izmaksu struktūrā 2020.gadā salīdzinot ar 2019.gadu būtiskas izmaiņas nav notikušas, vislielāko īpatsvaru 76.6% veido ar darba samaksu saistītie izdevumi.

Kapitālsabiedrības pārējo saimnieciskās darbības izmaksu samazinājums par 37998 euro, jeb 30.72%, galvenokārt saistīts ar atvaļinājumu izmaksām nepieciešamo uzkrājumu summas samazināšanos par 36544 euro, jeb 69.9% un uzkrājumu summas šaubīgo debitoru parādu summas samazināšanos par 3154 euro, jeb 18.3%. Manāmi, par 4714 euro, jeb 22% samazinājās izdevumi darbinieku apmācībām (nav klātienes apmācības). Saistībā ar dabas resursu nodokļa likmes pieaugumu (divas reizes) gāzes sadedzināšanas rezultātā atmosfērā izmešu veidā emitētajam ogļekļa dioksīdam, izdevumu summa pieaugusi par 2356 euro, jeb 80.1%

Pārējo saimnieciskās darbības izmaksu struktūrā 2020.gadā salīdzinot ar 2019.gadu nav notikušas būtiskas izmaiņas un lielāko īpatsvaru, 34.77% veido uzkrājumu summas.

SIA “**Dobeles un apkārtnes slimnīca**” valsts budžetā samaksāto nodokļu summas pieaugušas par 123514 euro jeb 6.4%. Saistīts ar darba samaksas pieaugumu.

Neskatoties uz to, ka SIA “**Dobeles un apkārtnes slimnīca**” 2020.gadā salīdzinot ar 2019.gadu uz katru neto apgrozījuma vienību pieaugušas ražošanas izmaksas par 0.75, un administrācijas izmaksas par 0.04, bet pārējās saimnieciskās darbības izmaksas samazinājušās par 0.08, gadu noslēdza ar 515653 euro lielu peļņu, kas salīdzinājumā ar 2019.gadu palielinājusies par 141321 euro, jeb 37.8%. SIA “**Dobeles un apkārtnes slimnīca**” pārskata perioda peļņa uz katru neto apgrozījuma vienību ir 0.07, kas nedaudz lielāka par peļņu ko kapitālsabiedrība guva 2019.gadā. Peļņas apmēra alielināšanos lielā mērā ietekmēja, ienēmumos uzskaitītā, uzkrāto ieņēmumu summa, t.i norēķinu summa ar Nacionālo veselības dienestu par saskaņā ar Valdības lēmumiem pārskata gadā aprēķinātajiem kompensācijas maksājumiem Covid19 pandēmijas laikā , attiecībā uz kuriem bilances datumā NVD ir atzinis savas saistības, bet vēl nav saņēmis Finanšu ministrijas rīkojumu lai Slimnīca varētu izsniegt maksāšanai paredzēto attaisnojuma dokumentu (rēķinu).

2.tabula



2. SIA “**Dobeles un apkārtnes slimnīca**” bilances struktūra un dinamika.

SIA “**Dobeles un apkārtnes slimnīca**” 2020.gadā bilances kopsumma salīdzinot ar 2019.gadu pieaugusi par 780929 eurojeb 8.55%.

Bilances aktīva pieaugumu galvenokārt ietekmējis apgrozāmo līdzekļu pieaugums par 630705 euro, jeb 12.36%. Ilgtermiņa ieguldījumi palielinājušies par 150224 euro,jeb 3.73%.

Ilgtermiņa ieguldījumu vērtības palielinājums salīdzinot ar 2019.gadu, galvenokārt, saistīts ar pamatlīdzekļu izveidošanas summas pieaugumu par 103433 euro un par pamatlīdzekļiem maksājamā avansa summas pieaugumu par 146234 euro. Visi maksājumi saistīti ar ES fondu līdzfinansētu projektu. Ilgtermiņa ieguldījumi bilances aktīva struktūrā veido 42.14% un to īpatsvars salīdzinājumā ar 2019.gadu ir samazinājies par 1.96%.

Kapitālsabiedrības apgrozāmo līdzekļu palielinājums galvenokārt ietekmēja uzkrāto ieņēmumu pieaugums par 122958 euro, jeb 100%. Tomēr ir samazinājušies par 17325 euro, jeb 10.65% pircēju parādi, līdz ar ko debitoru saistības ir pieaugušas par 108497 euro, jeb 64.4%.

Pr 23469 euro, jeb 52.3% ir palielinājušies krājumi. Pārsvarā individuālās aizsardzības un dezinfekcijas līdzekļi.

Apgrozāmo līdzekļu struktūrā 2020.gadā salīdzinot ar 2019.gadu būtiskas izmaiņas nav notikušas, un joprojām lielāko īpatsvaru 94% veido mobilie finanšu resursi - naudas līdzekļi.

Kapitālsabiedrības krājumus veido medicīnas preču, pārtikas un meteriālu noliktavu atlikumi un tie ir pārbaudīti gada inventarizācijā

Kapitālsabiedrības debitoru saistību samazinājums 2020.gadā salīdzinot ar 2019.gadu galvenokārt ietekmēja Nacionālā veselības dienesta parāda samazinājums par 12883 euro jeb 8.3% (nesamaksātais pārskata gada decembra darbs).

Pircēju un pasūtītāju parādus veido neapmaksātie rēķini par sniegtajiem pakalpojumiem. Uzkrājumi šaubīgajiem debitoriem tiek veidoti gadījumos, kad parāds netiek atgūts ilgāk par vienu gadu un kapitālsabiedrības vadība uzskata, ka tā atgūšana ir apšaubāma. Bilancē debitoru parādi uzrādīti atskaitot šaudīgos.

Citus debitorus veido budžetā nesamaksātais pievienotās vērtības nodokļa summa no uzkrātām saistībām un nesaņemta summa no norēķiniem POS terminālā.

Nākamo periodu izmaksas veido autotransporta operatīvā līzinga pirmās iemaksas summa, laikrakstu, žurnālu abonēšana, e-vides vietnēs uz noteiktu laiku izvietotā informācija un citas izmaksas, kas izdarītas pirms bilances sastādīšanas datuma, bet atiecas uz nākamajiem gadiem.

SIA ” **Dobeles un apkārtnes slimnīca**” bilances pasīva izmaiņas 2020.gadā salīdzinot ar 2019.gadu galvenokārt saistītas ar pašu kapitāla vērtības pieaugumu par 572568 euro jeb 7.47%, un kreditoru saistību summas pieaugumu par 208361 euro, jeb 14.25%.

Pašu kapitāla vērtības pieaugums saistīts ar nesadalītās peļņas pieaugumu un rezervēs līdz pamatkapitāla pārreģistrēšanai turēto Pašvaldības ieguldījumu. Kapitālsabiedrības pašu kapitāls veido 83.14% no bilances pasīva kopsummas. Pašu kapitāla atruktūrā 2020.gadā salīdzinot ar 2019.gadu būtiskas izmaiņas nav notikušas, vislielāko īpatsvaru – 82.5% veido pamatkapitāls.

Kreditoru saistību struktūrā 2020.gadā salīdzinot ar 2019.gadu būtiskas izmaiņas nav notikušas, ilgtermiņa un īstermiņa saistību īpatsvars, attiecīgi ir 41.12% un 58.88%.

Kapitālsabiedrības ilgtermiņa kreditorus veido nākamo periodu ieņēmumu summas un 2020.gadā salīdzinot ar 2019.gadu tās ir samazinājušās par 29092 euro, jeb 4.06%.

Kapitālsabiedrības īstermiņa kreditori 2020.gadā salīdzinot ar 2019.gadu palielinājušies par 237453 euro jeb 31.83%. Īstermiņa kreditoru saistību palielinājums galvenokārt ietekmēja gada beigās ieskaitītais ES līdzfinansējums 198000 euro apmērā. Parādi piegādātājiem un darbuzņēmējiem samazinājās par 5682 euro jeb 23.85% (elektrības un gāzes rēķini mazāki). Nodokļu un sociālās nodrošināšanas maksājumu samazinājums par 17225 euro, jeb 9.91% izskaidrojams ar to, ka SEB politikas ietekmē, lai konta atlikums nepārsniegtu noteiktu summu un nevajadzētu maksāt procentu FKT, veikts avansa maksājums par algas nodokļiem. %.

Īstermiņa kreditoru saistību struktūrā 2020.gadā salīdzinot ar 2019.gadu būtiskas izmaiņas nav notikušas. Arī 2020.gadā vislielāko īpatsvaru 31.03% veido uzkrātās saistības (iepriekš 38.38%), 28.11% - pārējie kreditori (iepriekš 31.23%) 15.92% - nodokļi (iepriekš – 23.29%). Nedaudz lielāks – 2.96% nākamo periodu ieņēmumi (iepriekš – 3.9%), parādi piegādātājiem un darbuzņēmējiem veido tikai 1.84% (iepriekš 3.19%).

Nodokļu un sociālās nodrošināšanas maksājumu struktūrā 2020.gadā salīdzinot ar 2019.gadu būtiskas izmaiņas nav notikušas. Vislielāko īpatsvaru – 98% veido valsts sociālās apdrošināšanas obligātās iemaksu un iedzīvotāju ienākuma nodokļa summas.

Kapitālsabiedrības parādus piegādātājiem un darbuzņēmējiem veido saistības par saņemtajiem, bet vēl neapmaksātajiem rēķiniem (maksājumu saistību termiņš nav iestājies). Parādu piegādātājiem un darbuzņēmējiem struktūrā vislielāko īpatsvaru 44.87% veido SIA “Dobeles enerģija” parāds par patērēto dabas gāzi.

Kapitālsabiedrības pārējos kreditorus veido neizmaksātā darba alga par 2020.gada decembri un tās saistības salīdzinājumā ar 2019.gadu pieaugušas par 43528 euro, jeb 18.68%.

Kapitālsabiedrības uzkrātās saistības pārskata gada beigās veido aprēķinātās atlīdzības summas par neizmantotajiem atvaļinājumiem un ar to saistītajām valsts sociālās apdrošināšanas obligātajām iemaksām 291986 euro apmērā (ir palielinājušās par 15706 euro), kā arī saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām bilances datumā vēl nav saņemts rēķins 13201 euro apmērā (palielinājušās par 3153 euro).

“**Dobeles un apkārtnes slimnīca**” 2020.gada par 1.0 punktu ir samazinājies likviditātes koeficients un tas ir 5.8 (2019.gadā bija 6.8). Kapitālsabiedrībai par 12% pieaug apgrozāmie līdzekļi vienlaicīgi par 32% palielinoties īstermiņa saistībām. Kapitālsabiedrībai nepastāv likviditātes problēmu.

Kapitālsabiedrības saistību īpatsvars bilancē attiecībā pret pašu kapitālu ir 0.20, kas nozīmē, ka aizņemtie līdzekļi sastāda 20% no pašu kapitāla kopsummas.

Kapitālsabiedrības komerciālā rentabilitāte un bruto peļņas rentabilitāte salīdzinot ar 2019.gadu nedaudz palielinājusies, jo apgrozījums audzis lēnāk kā peļņas rādītāji. (par 19.43% ir palielinājusies bruto peļņa, par 7.58% ir palielinājies neto apgrozījums).

Ekonomiskās un finansiālās rentabilitātes rādītāji attiecībā pret 2019.gadu būtiski nav mainījušies. Pārskata gads ir noslēgts bez zaudējumiem. Ir izvērtēti iespējamie riski saistībā ar darba spēka izmaksu pieaugumu un ņemot vērā, ka pamatdarbības veikšanai ir noslēgti nepieciešamie līgumi ar Nacionālo veselības dienestu, nav pamata šaubīties par SIA darbības veiksmīgu turpināšanu un to, ka plānotie darbi un iekārtu iegādes tiks realizētas. SIA “Dobeles un apkārtnes slimnīca” darbība 2020.gadā vērtējama labi.

SIA SIA “Dobeles un apkārtnes slimnīca” valdes priekšsēdētājs lūdz 2020.gada peļņu atstāt nesadalītu un izmantot to Kapitālsabiedrības attīstībai un medicīnisko iekārtu iegādei.

2021.gada 10.maijs